Document ID: /roh_data/filtered/fineweb-2-filterrobots_roh.jsonl.gz/52813

Per 500 milliuns francs vegn la staziun da Landquart renovada ed engrondida. Uschia duess la staziun vegnir adattada al standard d’ozendi. Planisads èn novs edifizis cun biros, ina nova ufficina e novs binaris. La nova ufficina è tenor la Viafier retica necessaria perquai ch'ils 36 trens novs che la viafier survegn l’onn proxim na pudessan betg vegnir mantegnids en l’ufficina existenta.
Plinavant è planisada la construcziun d’in vial dubel da Landquart a Malans. Quai per garantir il tact da mes’ura. Ils 500 milliuns che vegnan per gronda part finanziads da la Confederaziun, cumpiglian plirs projects parzials. Sche tut va sco planisà, lura duess la nova staziun esser a fin en radund 10 onns.
TSG 17:40